Centenars de xiquets i xiquetes participen en el tradicional Festival Escolar de Nadalenques
22/12/2016

# Centenars de xiquets i xiquetes participen en el tradicional Festival Escolar de Nadalenques

*   22/12/2016
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=15921

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15921%2F0&title=Ajuntament%20d%27Alaqu%C3%A0s.%20Premsa.Centenars%20de%20xiquets%20i%20xiquetes%20participen%20en%20el%20tradicional%20Festival%20Escolar%20de%20Nadalenques)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15921/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15921/22122016tots_primer_web_Form_4.jpg)](https://www.alaquas.org/ficheros/documentos/2016/2/15921/22122016tots_primer_web_Form_10.jpg "<a href='https://www.alaquas.org/ficheros/documentos/2016/2/15921/22122016tots_primer_web_Form_10.jpg' target=_blank><i class='fa fa-external-link' aria-hidden='true'></i>.Centenars de xiquets i xiquetes participen en el tradicional Festival Escolar de Nadalenques</a>")

Els col·legis d'Alaquàs donen la benvinguda al Nadal amb la trobada musical celebrada a l'Auditori

Un any més l’Auditori Nou s’ha omplit esta setmana amb el tradicional Festival Escolar de Nadalenques organitzat per l’Ajuntament d’Alaquàs per donar la benvinguda a les festes. Una cita obligada quan arriben aquestes dates en la que els xiquets i xiquetes, sota la direcció dels professors de música dels diferents centres escolars, ofereixen un concert de nadalenques al públic assistent. Vist el gran èxit de participació, la cita musical es va celebrar en dues sessions.

La primera va tindre lloc el dimarts 20 de desembre. Els protagonistes van ser els alumnes dels col·legis Mare de Déu de l’Olivar, Madre Josefa Campos i Sanchis Almiñano. El Festival va continuar el dimecres 21 de desembre amb l’actuació dels cors dels col·legis Bonavista, González Gallarza, Ciutat de Cremona i Vila d’Alaquàs. Tots junts van interpretar per finalitzar el concert la nadalenca comuna “Cumbia de Navidad”.

L’esdeveniment va comptar amb l’assistència d’un nombrós públic en cadascuna de les seues sessions entre pares i mares, directors i directores dels col·legis i públic en general. L’Alcaldessa d’Alaquàs, Elvira García Campos, acompanyada del Regidor d’Educació, Fran Evangelista, va estar present en la cita i van ser els l’encarregats d’obsequiar els col·legis amb regals per als seus participants.

Es tracta d’un Festival consolidat ja com un dels esdeveniments més importants de la programació de Nadal i que reflexa el treball que durant mesos han fet professors i alumnat dels diferents col·legis per preparar l’actuació, per això l’activitat també és tot un exemple de tolerància i respecte cap la resta.